Lietuvos Respublikos Vyriausybė

nutarimas

Dėl LIETUVOS RESPUBLIKOS VYRIAUSYBĖS 2013 M. LIEPOS 24 D. NUTARIMO NR. 677 „DĖL ĮGALIOJIMŲ SUTEIKIMO ĮGYVENDINANT LIETUVOS RESPUBLIKOS ŽEMĖS GELMIŲ ĮSTATYMĄ“ PAKEITIMO

2014 m. lapkričio 19 d. Nr. 1278
Vilnius

Lietuvos Respublikos Vyriausybė nutaria:

Pakeisti Lietuvos Respublikos Vyriausybės 2013 m. liepos 24 d. nutarimą Nr. 677 „Dėl įgaliojimų suteikimo įgyvendinant Lietuvos Respublikos žemės gelmių įstatymą“ ir jį išdėstyti nauja redakcija:

„Lietuvos Respublikos Vyriausybė

NUTARIMAS

Dėl ĮGALIOJIMŲ SUTEIKIMO ĮGYVENDINANT LIETUVOS RESPUBLIKOS ŽEMĖS Gelmių ĮSTATYMĄ

Vadovaudamasi Lietuvos Respublikos žemės gelmių įstatymo 8 straipsnio 5 dalimi, 11 straipsnio 4 dalimi, 15 straipsnio 6 ir 7 dalimis ir 21 straipsnio 4 dalimi, Lietuvos Respublikos Vyriausybė nutaria:

1. Įgalioti Lietuvos Respublikos aplinkos ministeriją patvirtinti:

1.1. Kasybos pramonės atliekų, susidariusių hidraulinio ardymo metu, palikimo žemės gelmių ertmėse, susidariusiose išgaunant žemės gelmių išteklius, tvarkos aprašą;

1.2. Kasybos pramonės ir kitų atliekų, laidojamų žemės gelmėse, tvarkymo kontrolės tvarkos aprašą;

1.3. Kompleksinio monitoringo vykdymo išsklaidytųjų angliavandenilių tyrimo ir (arba) naudojimo plote tvarkos aprašą.

2. Įgalioti Lietuvos Respublikos aplinkos ministeriją kartu su Lietuvos Respublikos sveikatos apsaugos ministerija patvirtinti Radioaktyviųjų, toksiškų ar pavojingų žmonių sveikatai ar aplinkai medžiagų, naudojamų žemės gelmių tyrimui ir išteklių naudojimui, naudojimo kontrolės tvarkos aprašą.“

Ministras Pirmininkas	Algirdas Butkevičius

Aplinkos ministras	Kęstutis Trečiokas